אלכסנדר גייטהאוז

אלכסנדר יו גייטהאוז DSO MC (באנגלית: Alexander Hugh Gatehouse; 20 במאי 1895 – 21 באוגוסט 1964) היה קצין בכיר בצבא הבריטי, שפיקד על דיוויזיית השריון ה-10 במהלך המערכה בצפון אפריקה במלחמת העולם השנייה.

ביוגרפיה 
הוא התגייס לצבא הבריטי והוסמך כלוטננט משנה בקלעי נורת'מברלנד המלכותי בשנת 1914, עמו נלחם במלחמת העולם הראשונה.

לאחר המלחמה הוא הועבר לקורפוס הטנקים המלכותי (לימים רגימנט הטנקים המלכותי) בשנת 1931, ומונה למפקד מפעל הניסויים בפארנבורו בשנת 1933.

הוא שירת במלחמת העולם השנייה כסגן מפקד חטיבת השריון ה-7 במדבר המערבי משנת 1940, כמפקד חטיבת השריון ה-4 במדבר המערבי משנת 1941 וכמפקד דיוויזיית השריון ה-10 מיוני 1942. לאחר שהוביל את דיוויזיית השריון ה-10 בקרב עלם חלפה בספטמבר 1942 ובקרב אל-עלמיין השני באוקטובר 1942 הוא הועלה לדרגת מייג'ור גנרל, ומונה לממונה על היחסים בוושינגטון די. סי., ובשנת 1944 מונה לנספח צבאי במוסקבה, לפני שפרש בשנת 1947.

משפחתו 
בשנת 1920 התחתן עם הלן ויליאמס; נולד להם בן אחד (סר רוברט אלכסנדר גייטהאוס, שופט בבית המשפט העליון בבריטניה).

הערות שוליים 

בוגרי המכללה הצבאית המלכותית בסנדהרסט
מעוטרי הצלב הצבאי
מעוטרי אות השירות המצוין
אנשי צבא בריטים במלחמת העולם הראשונה
גנרלים בריטים במלחמת העולם השנייה
בריטים שנולדו ב-1895
בריטים שנפטרו ב-1964